تورکییه، باریش بولاغی عملیاتین‌دا شیمیایی سلاح ایستیفاده ائتدیگینه دایر ادعالاری رد ائتدیگینی بیلدیردی.
خاریجی ایشلر باخانلیغی سؤزچوسو حامی آکسوی، ادعالارا دایر سوالا وئردیگی یازی‌لی جاواب‌دا، بعضی اولوسلارآراسی مطبوعات اورگانلارین‌دا یئر آلان ادعالاری، ترور هؤرگوتو طرفیندن آتیلان "آلچاقجا بؤهتانلار" اولاراق دگرلندیررک، تورکییه‌نین بو ادعالاری کسین شکیل‌ده رد ائتدیگینی بیلدیردی.
تورکییه سلاح‌لی گوجلرینین الینده شیمیایی سلاح اولمادیغینی وورغولایان آکسوی، بو ایفاده‌لری ایشلتدی:
"اؤلکه‌میز، شیمیایی سلاحلارین گلیشدیریلمه‌سی، اۆرتیلمه‌سی، ساخلانماسی و ایستیفاده‌سینین قاداغان ائدیلمه‌سی ایله یوخ ائدیلمه‌سینه دایر سؤزلشمه‌یه ۱۹۹۷.جی ایلده‌ن بری طرف‌دیر. تورکییه آیریجا، یاییلمانین اؤنلنمه‌سی ساحه‌سین‌ده بوتون اساس اولوسلارآراسی سندلره طرف و صادرات کنترل دۆزنلمه‌لرینه عضودور. بو چرچیوه‌ده بوتون اتعهدلارینی یئرینه یئتیریر. دیگر یاندان، شیمیایی سلاحلارین قاداغان ائدیلمه‌سی هؤرگوتو، ادعالار حاقین‌دا هر هانسی بیر سوروشدورما باشلادیلمادیغی و ادعالارین گۆونیلیر اولدوغونون معین اولونمادیغی بیلگیسینی پایلاشمیشدیر".
میللی ساوونما باخانلیغی دا، "تورک سلاح‌لی گوجلری طرفین‌دن شیمیایی سلاح قوللانیلدیغینا" دایر ادعالارین تامامیله حقیقت‌دن اوزاق اولدوغونو بیلدیردی.
میللی ساوونما باخانلیغینین تویتر حسابین‌دان،
"سلاح‌لی گوجلریمیز طرفین‌دن اولوسلارآراسی حقوق و آنلاشمالار طرفین‌دن قاداغان اولونموش مهمات ایستیفاده ائدیلمیر. بو نؤوع مهمات تورکییه سلاح‌لی گوجلرین‌ده یوخ‌دور" دئییلدی.
